[bookmark: _Hlk60993222][bookmark: _Hlk62211555][bookmark: _Hlk62204717]Проект на Наредба за изменение и допълнение на  Наредба за определяне размера на местните данъци на територията на община Созопол

На основание чл. 26, ал.3 и  ал. 4 от Закона за нормативните актове на заинтересованите лица се предоставя в законоустановения 30-дневен срок, за предложения и становища по настоящия проект на Наредба за изменение и допълнение на  Наредба за определяне размера на местните данъци на територията на община Созопол.
Предложения и становища  могат да бъдат депозирани в деловодството на община Созопол на адрес – гр. Созопол 8130, пл. Хан Крум №2 или на следния електронен адрес: obshtina@sozopol.bg
На основаниe чл.28, ал.2 от Закона за нормативните актове Ви представяме следните:
MОТИВИ
I. Причини, които налагат приемането на предложения проект:
Една от основните причини, свързани с размерът на данъка, за всяка нощувка, съобразно категорията на местата за настаняване е нуждата от промяна в сега действащата Наредбата за определяне размера на местните данъци на  територията на община Созопол, приета с Решение №45/5/23.01.2008 и последно изменена с  Решение № 295/17.12.2020г.
На 26.09.2024г. бе проведено заседание на Консултативния съвет по туризъм към община Созопол, именно на същият след обсъждане и гласуване са одобрени предложените промени.
Туризмът е основния отрасъл в община Созопол и се налага като динамично развиващ се икономически сектор. От изключително важно значение е постигането на балансираното му и устойчиво развитие.
Ежегодно в туристическите центрове в град Созопол и в град Черноморец се наблюдава т. нар. „свръх туризъм“ през месеците юли и август,, което в известна степен променя в негативна посока отношението на местните жители и съответно ангажирането на общността към летовниците. Като едни от основните причини се отличават генерирането на повече отпадъци и замърсявания на възлови места в градовете, както и увреждане на градската инфраструктура.
	Друга причина, налагаща приемането на предложения проект за изменение и допълнение на Наредбата за определяне размера на местните данъци на  територията на община Созопол, за увеличаване размера на данъка за нощувка, съобразно категорията е затова, че градският туризъм има основен принос за социално – икономическото развитие на града и е ефективен стимул за развитието на населените места. Налага се необходимостта от сериозни и реално изпълними стратегически решения за просперитет, които задоволяват интересите на туристите и повишават благосъстоянието на местното население, като същевременно се съхраняват природните и социално – културните ресурси на местната среда за бъдещите поколения.
	На следващо място, предвид благоприятния климат и богатото културно наследство, което съхранява Созопол е възможността да бъде балансирано разпределен туристическия поток, чрез разширяване и обогатяване на културната програма към периферията на активния летен сезон – от април до октомври, по примера на „Месец н културата“, както и по време на официални празници и ученически ваканции. Необходимо е да бъдат предвидени финансови средства, за да бъде Созопол подготвен за цялата календарна година да посреща туристи като им осигури възможност да се насладят на природните дадености и културното наследство – достъп до музеите и художествената галерия през почивните дни ( когато се предполага по-висока посещаемост), разработване на електронен туристически портал, поставяне на електронни табла/киоски на възлови места, поддържане на ред и чистота, сезонно зацветяване, тематични украси за различните празници, реклама на дестинацията и събитията в различни комуникационни канали.
Освен че би повишил благосъстоянието на местното население, разширяването на туристическия сезон би увеличил приходите в общинския бюджет от туристически данък. В предходните години приходите от туристическия данък основно се разходваха за реклама на туристическия продукт на община Созопол – МЕДИЙНА РЕКЛАМА.
На следващо място - минималната работна заплата към месец декември 2020г. е 610,00лв. Към днешна дата тя е 933,00лв.Инфлацията се равнява на 32,4%. Предвид тези значителни промени, както и инфлацията и минималната работна заплата водят до по-високо разходване на приходите от  общинския бюджет. Именно след така създадената нова икономическа обстановка, приходите от туристическия данък не съответстват на разходите, за които се използват.

II. Цели, които налагат приемането на предложения проект:
Основната цел на предложеното увеличение е осигуряване на допълнителни средства за подобряване на:
· Инфраструктурата, обслужваща туризма на територията на общината, включително местните пътища до туристически обекти;
· Функциониране на общински туристически информационен център и организация на информационното обслужване на туристите;
· Поддържане на туристически обекти, които са общинска собственост или за които правото на ползване и управление е предоставено на общината;
· Организиране на събития и мероприятия с местно и национално значение, които допринасят за развитието на туризма;
· Провеждане на проучвания, анализи и прогнози за развитието на туризма в общината;
· Реклама на туристическия продукт на общината, включително участие на туристически борси и изложения;
· Взаимодействие и членство на общината в туристически сдружения и в съответната организация за управление на туристическия район;
· Подобряване качеството на услугите, предлагани в общинските туристически обекти;

III. Финансови и други средства, необходими за прилагане на новата уредба: 
Изменението и допълнението  на наредбата не е свързано с изразходването на допълнителни финансови средства от бюджета на Община Созопол.
IV. Очакваните резултати от прилагането:
    Прилагането на предложения проект за изменение и допълнение на Наредбата за определяне размера на местните данъци на  територията на община Созопол би увеличил приходите в общинския бюджет въз основа завишаването на туристическия данък.
V.  Анализ за съответствие с правото на Европейския съюз:  
Европейското законодателство е изградено върху водещите принципи на откритост, публичност и граждански контрол върху дейността на местните власти, което съответства на целите, поставени с предлагания проект. Съдържанието на Наредбата за изменение и допълнение на Наредбата за определяне и администриране на местните такси и цени на услуги на територията на община Созопол е в съответствие и  не противоречи на норми от по-висока степен на българското  и на европейското законодателство. В този смисъл предлаганият проект  е на подзаконов нормативен акт, разработен в съответствие със Закона за нормативните актове и кореспондира с Европейското законодателство-Европейска Харта за местно самоуправление и в Европейска Харта за регионално развитие, както и с директиви на Европейската общност, свързани с тази материя.


В рамките на законовия 30-дневен срок за обществени консултации ще бъдат взети предвид предложенията и становищата по проекта като същите ще бъдат публикувани на интернет страницата на община Созопол в предвидения от закона срок. Публикувана справка ще отразява постъпилите предложения заедно с обосновка на неприетите предложения като същите ще бъдат оповестени от вносителя преди приемането на акта на Общински съвет – Созопол.
С изготвянето на проекта са спазени принципите съгласно чл.26, ал.1 от Закона за нормативните актове, а именно: 
Принцип на необходимост С изготвянето на проекта са спазени принципите съгласно чл.26, ал.1 от Закона за нормативните актове. Своевременното съобщаване на проекта и мотивите за изработването  му осигуряват реализиране на предоставената от закона възможност за изразяване на мнения и становища на заинтересованите лица. 

Принцип на обоснованост – съответствие с чл.21, ал.2 от Закона за местното самоуправление и местната администрация, чл.11, ал.1 и ал.3 от Закона за нормативните актове.                                                                                                      
Принципите на предвидимост и откритост  са спазени – проектът с мотивите и предварителна оценка на въздействието ще бъдат  публикувани на интернет страницата на община Созопол за навременно информиране и предоставяне на становища и предложения от заинтересованите групи. 
Принцип на съгласуваност – проектът с мотивите чрез интернет страницата на община Созопол публично са предоставени на заинтересованите групи като ще бъдат взети предвид направените в хода на обсъждането становища и предложения.

Принцип на субсидиарност, пропорционалност и стабилност -  проектът на наредбата е изработен от представители на отдели, които пряко работят по тази материя; администрирането на процедурите ще се извършва от експертите и специалистите при спазването на изискванията на наредбата и действащото законодателство.

	


ПРОЕКТ НА РЕШЕНИЕ
	 
Във връзка с гореизложеното и при спазване изискванията на чл.19, чл.20, чл.26 и чл.28 от Закона за нормативните актове и чл.75, чл.76, ал.3, чл.77, чл.78, ал.3 и чл.79 от Административнопроцесуалния кодекс, както и на основание чл.21,ал.2 във вр. с чл.21, ал.1, т.23 от Закона за местното самоуправление и местната администрация и във вр. с чл.61c от Закона за местните данъци и такси, предлагам Общински съвет Созопол да вземе следното: 


РЕШЕНИЕ:
1. [bookmark: _Hlk62486473]Общински съвет Созопол приема Наредба за изменение и допълнение на Наредба за определяне размера на местните данъци на  територията на община Созопол съгласно приложение №1, което е неразделна част от настоящото решение. 
2. [bookmark: _GoBack]Възлага на Кмета на община Созопол осъществяването на всички дейности, необходими за правилното и законосъобразното изпълнение на решението. 

